**Felhívás emlőszűrésre**

A 2015 novemberében elmaradt emlőszűrés pótlására a Zala Megyei Kórház kitűzte az új időpontokat.

A Nemzeti Népegészségügyi Program keretében Zala Megyei Kórház Mammográfiás Laborjába emlőszűrésre várják azokat a 45-65 év közötti asszonyokat, akik személyre szóló meghívót kaptak.

Hévíz Város Önkormányzat a szűrésre való autóbuszos beszállítást térítés nélkül biztosítja.

Kérjük, akik igénybe kívánják venni a szállítást, telefonon jelezzék azt a

**Védőnők 30/489-1343** telefonszámán

munkanapokon 8 és 16 óra között

**legkésőbb 2016. március 11. (péntek) napjáig.**

A szervezett beszállítás esetén a kiértesített szűrési időpont változhat, amelyről telefonon tájékoztatják a védőnők a jelentkezőket.

Tervezett indulás: **a Hévízi Polgármesteri Hivatal elől**

**2016. március 18. (péntek) 7.30 óra**

**2016. március 21. (hétfő) 13 óra**

Tájékoztatjuk, hogy a fent megjelölt időpontokban fogadják Önt a szűrőállomáson, abban az esetben is, ha Önnek a személyre szóló meghívója más időpontra szól.

**A szűréshez a meghívólevél és a TAJ-kártya szükséges, amelyeket feltétlenül vigyenek magukkal**.

 Papp Gábor

 polgármester